ישנן בנות (שיר)

עטיפת השיר

**ישנן בנות** הוא שיר מצליח של דנה מתוך האלבום אומפטמפה, והסינגל הראשון מתוכו. זהו בין השירים היחידים של דנה מהאלבומים הראשונים שצולם להם וידאו קליפ.

## רקע

השיר הוא חידוש קצבי לשיר של להקת הנח"ל משנת 1967.

השיר מתאר בצורה הומוריסטית בנות קלות דעת, צרות אופקים והמוניות ש"תופסות" את כל הגברים. הדוברת מתיימרת לא להיות כמו אותן בנות אך עם השיר מתבהר שהיא מתנהגת בסוף בדיוק כמותן. השיר קיבל משמעות חדשה כשדנה ביצעה אותו, עם קריצה למשפט "אבל אני - איני כזאת".

החידוש של דנה (בעיבוד של עופר ניסים) כולל קטע ממארש צה"ל, כאשר מהגרסה המקורי הושמטו חלק מהבתים וסדרם השתנה.

בראיון לפנאי פלוס בינואר 1995 דנה סיפרה: *"אני ועופר ניסים חיפשנו שירים לאלבום החדש שלי, ושמענו את האלבומים של להקת הנח"ל. מכל השירים, 'ישנן בנות' היה הכי טוב. זה שיר כל כך יפה, התאהבתי בו מיד. לא רק בגלל שיש לו מנגינה גדולה, אלא גם בגלל המילים הנפלאות המבטאות את הסיפור שלי בדיוק"*.

בראיון אחר באותה תקופה ל"ראש 1", היא סיפרה: *"לשיר הזה יש רעיון מסוים שלעולם לא ישעמם, ואני חושבת שכשאני מבצעת אותו זה מוסיף לטקסט ולהומור"*.

בראיון לתכנית "אני גיטרה" עם אבי סינגולדה באפריל 2018, סיפרה: *"לא הכרתי את השיר עד ששמעון שירזי הציע לי לחדש אותו. שמעתי אותו ונדלקתי עליו. הוא עדיין אקטואלי להיום וזה שיר שהנחית אותי הישר אל חלקו של המיינסטרים ופתח בפניי את כל ארץ ישראל. שולה חן מאוד אהבה את הביצוע, ביצענו את השיר ביחד בכמה תכניות טלויזיה והיא פשוט היתה שמחה שהוא חוזר לפריים ומקבל חיים מחדש, ולא משנה מי שר אותו"*.

ב-6.1.2022 יורם טהר-לב הלך לעולמו, ודנה כתבה עליו: *"הקליפ הראשון בחיי היה עם ישנן בנות המבורך של יורם טהר לב זכרונו לברכה. תודה לך על הזכות שקיבלתי לחדש את השיר שפתח לי דלתות נעולות. נוח על משכבך בשלום איש יקר"*.

## וידאו קליפ

   לשיר צולם וידאו קליפ עם משתתפים רבים המלווים את דנה בתהלוכה לילית צבעונית, בעיקר טרנסיות מתל אביב (ובניהן גילה גולדשטיין).

בקליפ עופר ניסים נראה מנגן על אקורדיון, וזוהי ההופעה היחידה שלו בקליפים של דנה.

## הצלחה

השיר הפך ללהיט גדול והגיע למקום הרביעי במצעד הפזמונים העברי השנתי לשנת תשנ"ה.

בכתבה בראש 1 באוגוסט 1994 נכתב: *"דנה שינתה מעט את המלים והוסיפה כמה גניחות לשיר. עופר נסים, המנהל המוזיקלי והאישי של דנה, ומי שהוציא את הגרסה החדשה, הוסיף אקורדיון והמנון של מצעד צבאי. כשהיא שרה 'אבל אני איני כזאת' אנחנו בהחלט יכולים להאמין לה, אבל כשהיא שרה 'אני צנועה בדרך כלל ואיש אליי אינו נטפל' אנחנו יכולים בהחלט לא להאמין לה"*.

במופע "ארץ ישראל המתחדשת" שהוקלט ב-1996 ויצא על גבי אלבום, ביצעה אינטרנשיונל את השיר בדואט עם שולה חן, הסולנית בשיר המקורי. בנוסף השיר נכלל באלבום "יש מסיבה ישראלית" שיצא בשנת 2005.

ב-2012 דנה שיתפה פעולה עם נינט טייב והן ביצעו יחד חידוש לשיר כחלק מערב נשים בארגונה של טייב בשם "קול באישה אהבה", והכניסו לו סגנון רוקיסטי יותר. בראיון לגיא פינס לרגל ההופעה סיפרה: *"נינט לקחה את 'ישנן בנות'... אני חושבת שהשיר נרצח ונולד מחדש... השיר הפך משיר מתוק של בנות, מה שהתאים לי אז, והיא לקחה ועשתה אותו דארק, אפל, יותר מה שמתאים לרוח היומית"*.

בינואר 2014 עלתה בערוץ 24 סדרת ריאלטי בכיכובה של דנה, העונה לשם "ישנן בנות", כשההשראה לשם הוא משיר זה.

## מילים

ישנן בנות, ישנן בנותאשר קוראות ללא בושהאת השטויות ב"לאישה"וזה, אם תשאלו אותי,כל עולמן התרבותי
פזמון:אבל אני איני כזאתאבל אני איני, איני כזאתעם מי שאין לי בטחוןאני לא יוצאת גם לירקון
ישנן בנות, ישנן בנותשמתלבשות כמו בז'ורנאלהחצאית עולה אל עלובחולצה יש חור על חורשכל אחד יוכל לבחור
פזמון:אבל אני איני כזאתאבל אני איני, איני כזאתאני צנועה בדרך כללואיש אלי אינו נטפל
אבל אני איני כזאתאבל אני איני, איני כזאתעם מי שאין לי בטחוןאנ'לא יוצאת גם לירקוןלא לא
ישנן בנות, ישנן בנותשרק חושבות על בחוריםלא איכפת להן מה שאומריםתופסות את מי שרק אפשרולטובות כלום לא נשאר

## וידאו

* וידאו קליפ
* הופעה משותפת של דנה ושולה חן
* הופעה משותפת של דנה ונינט, 2012
* השיר המקורי בביצוע להקת הנח"ל
* הופעה משותפת עם הראל סקעת (2018)
* הופעה בתכנית "אני גיטרה" (2018)
* ביצוע של נונו לשיר בערב גאלה לכבוד דנה, 2022